Մեծամորը պատկանում է ուշ բրոնզեդարյան և վաղ երկաթե դարի ժամանակաշրջաններին, երբ Հայկական լեռնաշխարհն Առաջավոր Ասիայի խոշորագույն մետաղագործական կենտրոնն էր, կամ այդպիսիներից մեկը: Այստեղ հայտնաբերված արտադրական նստվածքների, թափոնների, խարամների, մետաղյա փոքրիկ իրերի սպեկտրալ և քիմիական անալիզները ցույց են տալիս, որ Մեծամորի արդյունահանության մեջ կարևոր տեղ էր բռնում պղնձամկնդեղային, պղնձաանագային խառնուրդների ստացումը: